136 I. A. C. ROVERS 



nunc mentis tuis hoc addas velim, ut discipuluni errantem in viam revo- 

 ces, confirmes dubium discendique cupidum tua adiuves doctrinae copia. 

 Tibi autem ut diutissime vegeta sit senectus eaque omni bonoruni genere 

 ornata, ex animo precor. 



Arcta est, Clar. HOLTIUS, inter varias illas doctrinas, quas tu eximie 

 colis, et earn, quae mihi tradenda mandatur, necessitudo. Tuus equidem 

 discipulus non fui. Quod doleo. Nam te et Lovanii ante hos triginta 

 annos et postea Traiecti de iure Romano disserentem audivi. Quamquam 

 ex scriptis tuis me nonnihil profecisse gaudeo. Suspicaris igitur, quid 

 praesens praesentem rogem. Rogo autem eo fidentius, quo maiore me 

 inde a commoratione Lovaniensi prosecutus es benevolentia. Et huius 

 quidem benevolentiae causam turn alias saepe turn vero hac aestate exqui- 

 rens, visus mihi sum hanc reperisse maximam, quod, qui HEUSDIO cari 

 erant, tibi cordi sunt. Accepi, te in scholis tuis HEUSDIUM aliquando sic 

 citasse, eum ut vocares communem nostrum omnium praeceptorem. Haec 

 vox ab illo profecta, qui ampullas et sesquipedalia aversatur, dici vix potest 

 quam grata fuerit proximis viri egregii cognatis, quam iucunda mihi, qui 

 avunculum sicut patrem colui et me ab eo filii instar dilectum esse novi. 

 Illi quantum debeam, alii suspicantur, ego autem nam persevero in 

 sententia, quam ante hos quatuordecim annos pronunciavi sed ego et 

 scio unus et penitus sentio et obliviscar numquam et apte tamen pleneque 

 exponere nequeo. Multa , Vir Eruditissime , tua sunt in HEUSDII liberos 

 amicitiae documenta. Memetipsum tibi sicut filium eius natu maximum 

 commendo. 



Sed vobis omnibus, Viri Clarissimi, me admodum commendo. Quo 

 plures in Ordine vestro esse intelligo, quibuscum arduum foret ingenii et 

 eruditionis certamen , eo lubentius cum omnibus amicitia et fide certabo. 



Ad vos accedo, Auditores Ilumanissimi. Fausta mihi optastis auspicia. 

 Hue, quantum in vobis fuit, contulistis. Grata mihi omnium praesentia 

 accidit, grata in primis vestra, dilectissimi cognati A. C. VAN HEUSDE et 

 VAN HEES , qui in vita occupatissima aliunde ad haec sollennia celebranda 

 hue venistis vestrumque , quern plurimi facio , in me amorem probastis. 

 Sed doleo, ab iis propter aetatem ilium abesse virum, quern unum praeter 



